KOMISIJOS REGLAMENTAS (EB) Nr. 1422/2006
2006 m. rugsėjo 27 d.
dėl ryžių importo licencijų išdavimo pagal paraiškas, pateiktas per pirmąsias 2006 m. rugsėjo mėn. dešimt darbo dienų pagal Reglamentą (EB) Nr. 327/98
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (1),
atsižvelgdama į 1998 m. vasario 10 d. Komisijos reglamentą (EB) Nr. 327/98, atidarantį tam tikras ryžių ir skaldytų ryžių importo tarifines kvotas ir numatantį jų administravimą (2), ypač į jo 5 straipsnio 2 dalį,
kadangi:
Išanalizavus 2006 m. rugsėjo mėn. dalį pateiktose ryžių importo licencijų paraiškose nurodytą kiekį paaiškėjo, kad reikėtų numatyti išduoti licencijas importuoti paraiškose nurodytą kiekį, prireikus taikant sumažinimo koeficientą, nustatyti į kitą kvotos dalį perkeltiną kiekį ir nustatyti bendrą kiekį, skirtą pagal skirtingas kvotas,
PRIĖMĖ ŠĮ REGLAMENTĄ:
1 straipsnis
1. Per pirmąsias dešimt 2006 m. rugsėjo mėn. darbo dienų pateiktos importo licencijų paraiškos dėl ryžių tarifinių kvotų, atidarytų Reglamentu (EB) Nr. 327/98, apie kurias buvo pranešta Komisijai, koreguojamos taikant mažinimo koeficientą pagal šio reglamento priede nustatytus procentinius dydžius.
2. Į kitą dalį perkeltinas pagal 2006 m. rugsėjo mėn. dalį skirtas kiekis ir bendras kiekis, skirtas pagal 2006 m. spalio mėn. dalį, yra nustatytas priede.
2 straipsnis
Šis reglamentas įsigalioja 2006 m. rugsėjo 28 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. rugsėjo 27 d.